Na temelju članka Odluke o sufinanciranju troškova sudjelovanja poduzetnika s područja Grada Nove Gradiške na domaćim sajmovima u 2017. Klasa: 022-06/17-01/17, Urbroj: 2178/15-02-17-01 od 27.03.2017. i članka 60. Statuta Grada Nove Gradiške ("Novogradiški glasnik", broj 04/13-pročišćeni tekst), GRADONAČELNIK GRADA NOVE GRADIŠKEobjavljuje

**JAVNI POZIV**

za dodjelu potpora za sufinanciranje troškova sudjelovanja poduzetnika na području Grada Nove Gradiške na domaćim sajmovima u 2017.

1. **PREDMET JAVNOG POZIVA**

Predmet ovoga Javnog poziva je prikupljanje Zahtjeva za dodjelu potpora za sudjelovanje poduzetnika na domaćim sajmovima kroz ciljane nastupe na domaćim sajmovima u svrhu olakšavanja pristupa domećem tržištu i ostvarivanja povoljne tržišne pozicije.

Potpora iz prethodnog stavka podrazumijeva nepovratna financijska sredstva odobrena iz Proračuna Grada Nove Gradiške za 2017. poduzetnicima na područja Grada Nove Gradiške (u daljnjem tekstu: Grad) za sufinanciranje troškova sudjelovanja na domaćim sajmovima u 2017 (u daljnjem tekstu: potpora).

Potpore iz ovog Javnog poziva dodjeljuju se sukladno pravilima sadržanim u Uredbi Komisije EU br. 1407/2013 od 18.prosinac 2013.godine o primjeni članka 107. i 108. Ugovora o funkcioniranju EU na deminis potpore (Službeni list EU L 352/1).

1. **KORISNICI KOJIMA JE JAVNI POZIV NAMJENJEN I UVIJETI ZA PODNOŠENJE ZAHTJEVA**

Korisnici potpore mogu biti poduzetnici sa sjedištem/prebivalištem u Novoj Gradišci, a koji se sukladno Zakonu o poticaju razvoja malog gospodarstva („Narodne novine“, broj 29/02, 63/07, 53/12, 56/13 i 121/16) svrstavaju u mikro i male subjekte malog gospodarstva i nosioci OPG-a sa prebivalištem na području Grada.

Zahtjev mogu podnijeti korisnici iz prethodnog stavaka koji ni po jednoj osnovi nisu dužnici prema Gradu i koji nemaju evidentiran dug po osnovi javnih davanja o kojima službenu evidenciju vodi Porezna uprava.

Pravo na potporu nemaju poduzetnici nad kojima je otvoren stečaj ili su u postupku likvidacije.

1. **IZNOSI POTPORE**

Grad Nova Gradiška je u Proračunu za 2017. osigurao financijska sredstva u iznosu 80.000,00 kn. za dodjelu bespovratnih potpora.

Iznos za sufinanciranje troškova sudjelovanja na domaćim i inozemnim sajmovima po poduzetniku (korisniku) je najviše do 4.000,00 kn.

Poduzetnik (korisnik) može zatražiti sufinanciranje troškova za više sajmova u 2017. ali najviše do iznosa od 4.000,00 kn.

1. **PRIHVATLJIVI TROŠKOVI**

Prihvatljivi troškovi nastali u tekućoj godini za koju se podnosi prijava:

* trošak kotizacije za sudjelovanje na sajmu,
* trošak zakupa izložbenog prostora, uređenje i opremanje štanda,
* uvrštavanje u sajamski katalog i izrada promotivnih materijala.

1. **POTREBNA DOKUMENTACIJA**

Potpore se odobravaju temeljem podnesenih zahtjeva za dodjelu potpora na propisanom obrascu uz slijedeću dokumentaciju:

* popunjen obrazac zahtjeva,
* izvadak o upisu u odgovarajući registar sa vidljivim sjedištem/prebivalištem podnositelja zahtjeva,
* izjava o korištenim potporama male vrijednosti,
* preslike računa prihvatljivih troškova,
* dokaz o plaćenim prihvatljivim troškovima,
* potvrdu Porezne uprave o nepostojanju duga na ime javnih davanja ne starija od 30 dana od dana podnošenja zahtjeva ili potvrdu Porezne uprave o postojanju duga na ime javnih davanja iz koje je razvidno da je odobrena obročna otplata duga ili odgoda naplate,
* dokaz da su izmirene sve financijske obveze prema Gradu Nova Gradiška,
* dokaz o sudjelovanju na sajmu (izvješće o sudjelovanju, fotografija i sl.).

**8. PODNOŠENJE ZAHTJEVA I ROKOVI**

Zahtjev za dodjelu bespovratne potpore podnosi se putem obrasca br.1. *„*ZAHTJEV za sufinanciranje troškova sudjelovanja na sajmovima“. Uz ispunjeni obrazac obavezno se podnosi i tražena dokumentacija.

Zahtjevi s propisanom dokumentacijom predaju se osobno ili poštom na adresu: Grad Nova Gradiška, Upravni odjel za gospodarstvo, Trg kralja Tomislava 1, s naznakom „Zahtjev za dodjelu potpore – sajmovi“.

Nepotpuni zahtjevi neće se razmatrati.

Obrazac zahtjeva i obrazac o korištenim potporama male vrijednosti te predmetni Javni poziv mogu se preuzeti na službenoj stranici Grada [www.novagradiska.hr](http://www.novagradiska.hr). Ostale informacije mogu se zatražiti na broj telefona 366-095.

Zahtjevi se obrađuju te se o njima odlučuje redosljedom zaprimanja.

Odluku o dodjeli potpore donosi Gradonačelnik Grada Nove Gradiške uz prethodno mišljenje nadležnog Povjerenstva u roku od 15 dana od dana dostave mišljenja Povjerenstva, odnosno najkasnije u roku od 30 dana od dana podnošenja zahtjeva.

Poduzetnicima kojima budu odobrena bespovratna sredstva, dužni su potpisati Ugovor o dodjeli potpora za sufinanciranju troškova sudjelovanja poduzetnika na domaćim sajmovima u 2017.

Javni poziv je otvoren danom objave na službenoj web stranici Grada i traje do iskorištenja sredstava.

**REPUBLIKA HRVATSKA**

**BRODSKO-POSAVSKA ŽUPANIJA**

**GRAD NOVA GRADIŠKA**

**GRADONAČELNIK**

KLASA: 022-06/17-01/17

URBROJ: 2178/15-02-17-02

Nova Gradiška, 29.03.2017.

**GRADONAČELNIK**

Vinko Grgić, dipl.ing.arh.